Dôvodová správa
k privatizácii časti zdravotníckeho zariadenia  Nemocnica s poliklinikou Šamorín
Obvodné zdravotné stredisko Zlaté Klasy

Dôvodom predloženia tohto materiálu na rokovanie vlády Slovenskej republiky je vydanie rozhodnutia o privatizácii časti zdravotníckeho zariadenia Nemocnica s poliklinikou Šamorín, Obvodné zdravotné stredisko Zlaté Klasy priamym predajom pre nadobúdateľa:
SOKRATES spol. s r.o., 930 39 Zlaté Klasy č. 25
l. Vymedzenie privatizovaného majetku
Štátna príspevková organizácia s právnou subjektivitou “Nemocnica s poliklinikou Šamorín“ bola zriadená zriaďovacou listinou Ministerstva zdravotníctva SR číslo 2350/1992-B/13-H zo dňa 31. 12. 1993 s účinnosťou od 1. 1. 1993.
	Zdravotnícke zariadenie bolo zaradené do privatizácie uznesením vlády SR č. 556 zo dňa 30. 6. 1999.
Podľa §10 ods. 7 zákona č. 92/1991 Zb. v znení neskorších predpisov informácia               o predložení  základného privatizačného projektu bola zverejnená v dennej tlači distribuovanej celoštátne dňa 5. 11. 1999.
Privatizovaný majetok zdravotníckeho zariadenia je situovaný v okrese Dunajská Streda, v obci Zlaté Klasy.
Do privatizácie podľa tohto základného privatizačného projektu vstupuje časť majetku  subjektu.
Hlavným predmetom činnosti časti zdravotníckeho zariadenia je poskytovanie ambulantnej a liečebno-preventívnej zdravotníckej starostlivosti v súlade so sieťou zdravotníckych zariadení. OZS Zlaté Klasy je zdravotné stredisko, kde ambulantná zložka je realizovaná prenájmom ambulancií zmluvným neštátnym lekárom I. kontaktu (4 praktickí lekári pre dospelých, 4 detskí lekári, 4 stomatológovia, 1 gynekológ).

Predkladaný návrh na vydanie rozhodnutia o privatizácii priamym predajom sa týka Obvodného zdravotného strediska Zlaté Klasy.

Ekonomická charakteristika samostatne privatizovaného zdravotníckeho zariadenia k 31.12. 1998

    Počet pracovníkov (prep. stav)
    Výkony a mimoriadne výnosy
    Náklady celkom
    Disponibilný zisk
    Miera odpísania HIM v percentách	6       
   624 tis. Sk 
1 045 tis. Sk
–421 tis. Sk
31,6	

- 2 -

Údaje o rozsahu a štruktúre majetku samostatne privatizovaného zdravotníckeho zariadenia podľa účtovníctva k 31. 12. 1998 v tis. Sk:

Aktíva spolu      
    v tom: stále aktíva
               z toho - pozemky  
                          - budovy a stavby   
                          - stroje a zariadenia           
               obežné aktíva         
               ostatné aktíva 
               ostatné aktíva nezachytené v súvahe
    Záväzky privatizované spolu
    v tom: cudzie zdroje
               z toho – rezervy
                         - záväzky 
                         - bankové úvery a výpomoci
              ostatné pasíva – prechodné účty pasív 
    Čistý majetok, ktorý prechádza na FNM SR	3 337          
2 845
617      
2 029
0  
19
0
473
440
440
0
440
0
0
2 897	

2. Návrhy privatizačných projektov a podnetov 
 
Do privatizácie podľa základného privatizačného projektu a predkladaného materiálu vstupuje časť subjektu s účtovnou hodnotou 2 897 tis. Sk, so spôsobom privatizácie priamy predaj záujemcovi vybranom vo výberovom konaní. 

Ministerstvo zdravotníctva Slovenskej republiky vo svojom stanovisku č. 4381/1999-A zo dňa  25. 10. 1999 uvádza: Ministerstvo zdravotníctva Slovenskej republiky v súlade s návrhom ďalšieho postupu privatizácie zdravotníckych zariadení súhlasí s navrhovanou metódou privatizácie v základnom privatizačnom projekte NsP Šamorín - s priamym predajom OZS Zlaté Klasy vopred určenému záujemcovi. Záujem o privatizáciu obvodného zdravotného strediska bezodplatným prevodom na obec prejavila záujem obec Zlaté Klasy. Ministerstvo zdravotníctva SR posúdilo zámery na ďalšie zabezpečenie zdravotnej starostlivosti v privatizovanom zariadení a odporúča priamy predaj vopred určenému záujemcovi. Ako nadobúdateľa OZS Zlaté Klasy Ministerstvo zdravotníctva SR navrhuje obchodnú spoločnosť SOKRATES, s.r.o., spoločníkmi ktorej sú lekári, ktorí v OZS Zlaté Klasy prevádzkujú neštátne zdravotnícke zariadenie. 

Protimonopolný úrad Slovenskej republiky vo svojom stanovisku č. 3574/P/62/PMÚ SR/1999 zo dňa 9. 12. 1999 súhlasí s navrhnutou metódou privatizácie OZS Zlaté Klasy - priamy predaj vopred určenému vlastníkovi.

5. Konkurenčné privatizačné projekty a podnety
Na privatizáciu časti zdravotníckeho zariadenia NsP Šamorín Obvodné zdravotné stredisko Zlaté Klasy boli podané a sú evidované na MSPNM SR nasledovné podnety:

- 3 -

1.	SOKRATES, s.r.o., 930 39 Zlaté Klasy, konateľ MUDr. Dušan Woletz, MUDr. Vladimír Kiss, zo dňa 16. 8. 2000.
2.	Obecný úrad, 930 39 Zlaté Klasy č. 777, František Kiss – starosta, žiadosť o bezodplatný       prevod OZS Zlaté Klasy, zo dňa 13. 9. 1999.
3.	MUDr. Henrik Egyenes – Pőrsők, 930 38 Nový Život 167, zo dňa 5.3.2001/fax/
	
Trhové ohodnotenie nebolo vykonané, nakoľko v nadväznosti na prijatú koncepciu transformácie rezortu zdravotníctva sa privatizácia zdravotníckych zariadení  realizuje na základe účtovnej hodnoty.

3. Postup posudzovania privatizačného projektu

Základný privatizačný projekt bol predložený zriaďovateľom  na ministerstvo dňa               28. 10. 1999 a je spracovaný v súlade so  stanoviskom zriaďovateľa. Na MSPNM SR bol prerokovaný dňa 11.1.2001  s odporúčaním privatizovať majetok tejto časti  zdravotníckeho zariadenia priamym predajom záujemcovi, ktorý bude vybraný vo výberovom konaní.   MSPNM SR listami zo dňa  15.1.2001 oslovilo 2 známych  záujemcov o privatizovaný majetok so žiadosťou o doplnenie  podnetu  v termíne do 19.2.2001. V stanovenom termíne predložil dodatok 1 záujemca, spoločnosť SOKRATES spol. s r.o. MUDr. Henrik Egyenes – Pőrsők, 930 38 Nový Život 167 prejavil záujem o privatizáciu OZS  Zlaté Klasy faxom zo dňa 5.3.2001 oneskorene, ale v súlade so zákonom č. 92/1991 Zb. v znení neskorších predpisov. MSPNM SR listom zo dňa  5.3.2001 oslovilo záujemcu so žiadosťou o doplnenie  podnetu  v termíne do 12.3.2001.	
Komisia pre výber nadobúdateľa privatizovaného majetku priamym predajom, zriadená ministerkou pre správu a privatizáciu národného majetku posúdila predložené návrhy na svojom rokovaní dňa 12.4.2001 a odporučila ako budúceho nadobúdateľa privatizovaného majetku časti zdravotníckeho zariadenia Nemocnice s poliklinikou Šamorín, Obvodné zdravotné stredisko Zlaté Klasy, spoločnosť SOKRATES spol. s r.o., 930 39 Zlaté Klasy    č. 25.
Pri svojom odporúčaní vychádzala komisia z nasledovných skutočností:
Spoločnosť SOKRATES spol. s r.o., 930 39 Zlaté Klasy č. 25 splnila všetky podmienky do výberového konania a navrhla výhodnú kúpnu cenu a platobné podmienky. Spoločníkmi uvedenej spoločnosti sú zdravotnícki pracovníci – prevádzkovatelia ambulancií a ďalších odborných pracovísk zdravotníckeho zariadenia, ktorí svojimi dlhoročnými odbornými skúsenosťami sú zárukou ďalšieho kvalitného poskytovania komplexnej ambulantnej zdravotnej starostlivosti v spádovom území obcí Rastice, Horné Janíky, Dolné Janíky, Nový Trh, Maslovce, Čenkovce, Štvrtok na Ostrove, Čakany, Hubice, Oľdza, Tonkovce, Eliášovce a Vojtechovce. Hlavným zámerom je skvalitnenie a zvýšenie úrovne poskytovaných služieb, k čomu by malo prispieť plánované prístrojové vybavenie a rekonštrukčné práce, zamerané na modernizáciu a dobudovanie zariadenia, na ktoré spoločnosť predpokladá vynaložiť 10 mil. investičných prostriedkov na nevyhnutné úpravy zariadenia, ktoré nežiadala zohľadniť pri kúpnej cene. Uvedená spoločnosť už v minulom období vynaložila do predmetného zdravotníckeho zariadenia vlastné finančné prostriedky, najmä na nevyhnutné úpravy budovy a do prístrojového vybavenia.
	Výberová komisia vzala do úvahy aj stanovisko MZ SR, ktoré súhlasí s priamym predajom OZS Zlaté Klasy a ako nadobúdateľa navrhuje spoločnosť SOKRATES, s.r.o., spoločníkmi ktorej sú lekári, ktorí prevádzkujú OZS Zlaté Klasy.

- 4 -

Z á v e r

Ministerstvo pre správu a privatizáciu národného majetku Slovenskej republiky  navrhuje vláde  Slovenskej republiky vydať rozhodnutie o privatizácii časti zdravotníckeho zariadenia Nemocnice s poliklinikou Šamorín, Obvodné zdravotné stredisko Zlaté Klasy, priamym predajom spoločnosti  SOKRATES spol. s r.o. 930 39 Zlaté Klasy č. 25.